དེ།མཤཱི་ན་པ་
འཕགས་པ་འཇམ་དཔེན་ཡང་དག་པད་

༄༅༅།།རྒྱ་གར་སྐད་དུ།ཨཱརྱ་མཉྫུ་ཤྲཱི་ནཱ་མ་སཾ་གཱི་ཏི།བོད་སྐད་དུ།འཕགས་པ་འཇམ་དཔལ་གྱི་མཚན་ཡང་དག་པར་བརྗོད་པ།འཇམ
དཔལ་གཞོན་ནུར་གྱུར་པ་ལ་ཕྱག་འཚལ་ལོ།།དེ་ནས་དཔལ་ལྡན་རྡོ་རྗེ་འཆང་།།གདུལ་དཀའ་འདུལ་བ་རྣམས་ཀྱི་མཆོག།དཔའ་བོ་འཇིག་རྟེན་གསུམ་ལས
རྒྱལ།།རྡོ་རྗེ་དབང་ཕྱུག་གསང་བའི་རྒྱལ།།པདྨ་དཀར་པོ་རྒྱས་འདྲའི་སྤྱན།།པདྨ་རྒྱས་འདྲའི་ཞལ་མངའ་བ།།རང་གི་ལག་གིས་རྡོ་རྗེ་མཆོག།ཡང་དང་ཡང་དུ
གསོར་བྱེད་པ།།ཁྲོ་གཉེར་རིམ་པར་ལྡན་ལ་སོགས།།ལག་ན་རྡོ་རྗེ་མཐའ་ཡས་པ།།དཔའ་བོ་གདུལ་དཀའ་འདུལ་བ་པོ།།འཇིགས་སུ་རུང་དང་དཔའ་བྱད་ཅན།།

༄༅༅།རྡོ་རྗེ་རྩེ་མོ་རབ་འཕྲོ་བ།།རང་གི་ལག་གིས་གསོར་བྱེད་པ།།སྙིང་རྗེ་ཆེ་དང་ཤེས་རབ་དང་།།ཐབས་ཀྱིས་འགྲོ་དོན་བྱེད་པའི་མཆོག
དགའ་མགུ་རངས་པའི་བསམ་པ་ཅན།།ཁྲོ་བོའི་ལུས་ཀྱི་གཟུགས་ལྡན་པ།།སངས་རྒྱས་འཕྲིན་ལས་བྱེད་པའི་མགོན།།ལུས་བཏུད་རྣམས་དང་ལྷན་ཅིག་ཏུ།།མགོན
པོ་བཅོམ་ལྡན་དེ་བཞིན་གཤེགས།།རྫོགས་སངས་རྒྱས་ལ་ཕྱག་འཚལ་ཏེ།།ཐལ་མོ་སྦྱར་བ་བྱས་གྱུར་ནས།།སྤྱན་སྔར་འདུག་སྟེ་འདི་སྐད་གསོལ།།ཁྱབ་བདག
བདག་ལ་སྨན་པ་དང་།།བདག་དོན་བདག་ལ་ཐུགས་བརྩེའི་ཕྱིར།།སྒྱུ་འཕྲུལ་དྲ་བས་མངོན་རྫོགས་པའི།།བྱང་ཆུབ་ཅི་ནས་བདག་ཐོབ་མཛོད།།ཉོན་མོངས

པས་ནི་སེམས་དཀྲུགས་ཤིང་།།མི་ཤེས་འདམ་དུ་བྱིང་བ་ཡི།།སེམས་ཅན་ཀུན་ལ་སྨན་པ་དང་།།བླ་མེད་འབྲས་བུ་ཐོབ་བྱའི་ཕྱིར།།རྫོགས་པའི་སངས་རྒྱས་བཅོམ་ལྡན་འདས།།འགྲོ་བའི་བླ་མ་སྟོན་པ་པོ།།དམ་ཚིག་ཆེན
པོ་དེ་ཉིད་མཁྱེན།།དབང་པོ་བསམ་པ་མཁྱེན་མཆོག་གི།བཅོམ་ལྡན་འདས་ཀྱི་ཡེ་ཤེས་སྐུ།།གཙུག་ཏོར་ཆེན་པོ་ཆོག་གི་བདག།ཡེ་ཤེས་སྐུ་སྟེ་རང་བྱུང་བ།།འཇམ་དཔལ་ཡེ་ཤེས་སེམས་དཔའ་ཡི།།མཚན་ནི་ཡང་དག
བརྗོད་པའི་མཆོག།དོན་ཟབ་དོན་ནི་རྒྱ་ཆེ་ཞིང་།།དོན་ཆེན་མཚུངས་མེད་རབ་ཞི་བ།།ཐོག་མ་བར་དང་མཐར་དགེ་བ།།འདས་པའི་སངས་རྒྱས་རྣམས་ཀྱིས་གསུངས།།མ་འོངས་རྣམས་ཀྱང་གསུང་འགྱུར་ལ།།ད་ལྟར་བྱུང་བའི།
རྫོགས་སངས་རྒྱས།།ཡང་དང་ཡང་དུ་གསུང་བ་གང་།།རྒྱུད་ཆེན་སྒྱུ་འཕྲུལ་དྲ་བ་ལས།།རྡོ་རྗེ་འཆང་ཆེན་གསང་སྔགས་འཆང་།།དཔག་མེད་རྣམས་ཀྱིས་དགྱེས་པ་ཡིས།།རབ་གསུངས་གང་ལགས་བཤད་དུ་གསོལ།།མགོན།།
པོ་རྫོགས་སངས་རྒྱས་ཀུན་གྱི།།གསང་འཛིན་ཅི་ནས་བདག་འགྱུར་ཕྱིར།།ངེས་པར་འབྱུང་གི་བར་དུ་འདི།།བདག་གི་བསམ་པ་བརྟན་པོས་བཟུང་།།ཉོན་མོངས་མ་ལུས་བསལ་བ་དང་།།མི་ཤེས་མ་ལུས་སྤང་བའི་ཕྱིར།།སེམས་
ཅན་རྣམས་ཀྱི་བསམ་པ་ཡི།།ཁྱད་པར་ཇི་བཞིན་རབ་བཤད་བགྱི།།གསང་དབང་ལག་ན་རྡོ་རྗེ་ཡིས།།དེ་བཞིན་གཤེགས་ལ་དེ་སྐད་དུ།།གསོལ་བཏབ་ཐལ་མོ་སྦྱར་བྱས་ཏེ།།ལུས་བཏུད་ནས་ནི་སྤྱན་སྔར་འདུག།གསོལ་བ

འདེབས་པའི་ཚིགས་སུ་བཅད་པ་བཅུ་དྲུག་གོ།དེ་ནས་བཅོམ་ལྡན་ཤཱཀྱ་ཐུབ།།རྫོགས་པའི་སངས་རྒྱས་རྐང་གཉིས་མཆོག།ཉིད་ཀྱི་ཞལ་ནས་ལྗགས་བཟང་བ།།རིང་ཞིང་ཡངས་པ་བརྐྱངས་མཛད་དེ།།
འཇིག་རྟེན་གསུམ་པོ་སྣང་བྱེད་ཅིང་།།བདུད་བཞི་དགྲ་རྣམས་འདུལ་བྱེད་པ།།སེམས་ཅན་རྣམས་ཀྱི་ངན་སོང་གསུམ།།སྦྱོང་བར་བྱེད་པའི་འཛུམ་བསྟན་ནས།།ཚངས་པའི་གསུང་ནི་སྙན་པ་ཡིས།།འཇིག་རྟེན་གསུམ་པོ
ཀུན་བཀང་སྟེ།།ལག་ན་རྡོ་རྗེ་སྟོབས་པོ་ཆེ།།གསང་དབང་ལ་ནི་སླར་གསུངས་པ།།སྙིང་རྗེ་ཆེ་དང་ལྡན་གྱུར་པས།།འགྲོ་ལ་ཕན་པའི་དོན་དུ་ཁྱོད།།ཡེ་ཤེས་ལུས་ཅན་འཇམ་དཔལ་གྱི།།མིང་བརྗོད་པ་ནི་དོན་ཆེ་བ།།དག
པར་བྱེད་ཅིང་སྡིག་སེལ་བ།།ང་ལས་མཉན་པར་བརྩོན་པ་ནི།།ལེགས་སོ་དཔལ་ལྡན་རྡོ་རྗེ་འཆང་།།ལག་ན་རྡོ་རྗེ་ཁྱོད་ལེགས་སོ།།གསང་བའི་བདག་པོ་དེ་ཕྱིར་ངས།།ཁྱོད་ལ་ལེགས་པར་བསྟན་པར་བྱ།།ཁྱོད་ནི་རྩེ
གཅིག་ཡིད་ཀྱིས་ཉོན།།བཅོམ་ལྡན་དེ་ནི་ལེགས་ཞེས་གསོལ།།ལན་གྱི་གསུང་ཚིགས་སུ་བཅད་པ་དྲུག་གོ།དེ་ནས་བཅོམ་ལྡན་ཤཱཀྱ་ཐུབ།།གསང་སྔགས་རིགས་ཆེན་ཐམས་ཅད་དང་།།གསང་སྔགས་རིགས་སྔགས་འཆང
བའི་རིགས།།རིགས་གསུམ་ལ་ནི་རྣམ་པར་གཟིགས།།འཇིག་རྟེན་འཇིག་རྟེན་འདས་པའི་རིགས།།འཇིག་རྟེན་སྣང་བྱེད་རིགས་ཆེན་དང་།།ཕྱག་རྒྱ་ཆེན་པོའི་རིགས་མཆོག་དང་།།རིགས་ཆེན་གཙུག་ཏོར་ཆེར་གཟིགས

ནསརིགས་དྲུག་ལ་གཟིགས་པའི་ཚིགས་སུ་བཅད་པ་གཉིས་སོ།།ཚིག་གི་བདག་པོས་ཚིགས་སུ་བཅད།།གསང་སྔགས་རྒྱལ་པོ་དྲུག་ལྡན་ཞིང་།།གཉིས་སུ་མེད་པར་འབྱུང་བ་དང་།།མི་སྐྱེ་ཆོས་ཅན་འདི་གསུངས་པ།།ཨ་ཨཱ།
ཨི་ཨཱི།ཨུ་ཨཱ།ཨེ་ཨེ།ཨོཾ་ཨོཾ།ཨཾ་ཨཿསྠི་ཏོ་ཧྲི་དྲི།སྒྱིང་ལ་གནས།ཛྙཱ་ན་མཱུརྟྟི་ར་ཧཾ།ཡེ་ཤེས་སྐུ་བདག་སངས་རྒྱས་ཏེ།།བུད་དྷོ་བུ་དྷཱ་ནཱ་ན་ཏྲ་དྷཱ་བརྟྟི་ནཱ་ན།སངས་རྒྱས་དུས་གསུམ་བཞུགས་རྣམས་ཀྱིའོ།།ཨོཾ་བཛྲ་ཏཱི་ཀྵ་དུཿཁཙྪེ་ད།ཨོཾ་རྡོ་རྗེ་རྣོན་པོ་སྡུག་བསྔལ།
གགཅོད།།པྲ་ཛཱ་ཛྙཱ་ན་མཱརྟྟི་ཡེ།ཤེས་རབ་ཡེ་ཤེས་སྐུ་ཅན་ཏེ།།ཛྙཱ་ན་ཀཱ་ཡ་བཱ་གཱི་ཤྭ་ར།ཡེ་ཤེས་སྐུ་ཅན་གསུང་དབང་ཕྱུག།ཨ་ར་པ་ཙ་ན་ཡ་ཏེ་ནི་མཛྫ།འགྲོ་བ་སྨིན་བྱེད་ཁྱོད་ལ་འདུད།།སྒྱུ་འཕྲུལ་དྲ་བས་མངོན་པར་རྫོགས་པར་བྱང་ཆུབ་པའི་རིམ་པ་ཚིགས་བཅད་གསུམ་མོ།།།
འདི་ལྟར་སངས་རྒྱས་བཅོམ་ལྡན་འདས།།རྫོགས་པའི་སངས་རྒྱས་ཨ་ལས་བྱུང་།།ཨ་ནི་ཡིག་འབྲུ་ཀུན་གྱི་མཆོག།དོན་ཆེན་ཡི་གེ་དམ་པ་ཡིན།།ཁོང་ནས་བྱུང་བ་སྐྱེ་བ་མེད།།ཚིག་ཏུ་བརྗོད་པ་སྤངས་པ་སྟེ།།བརྗོད་པ་ཀུན་གྱི་རྒྱུ་ཡི
མཆོག།ཚིག་ཀུན་རབ་ཏུ་གསལ་བར་བྱེད།།མཆོད་པ་ཆེན་པོ་འདོད་ཆགས་ཆེ།།སེམས་ཅན་ཐམས་ཅད་དགའ་བར་བྱེད།།མཆོད་པ་ཆེན་པོ་ཞེ་སྡབ་ཆེ།།ཉོན་མོངས་ཀུན་གྱི་དགྲ་ཆེ་བ།།མཆོད་པ་ཆེན་པོ་གཏི་མུག་ཆེ།།གཏི་མུག
བློ་སྟེ་གཏི་མུག་སེལ།།མཆོད་པ་ཆེན་པོ་ཁྲོ་བ་ཆེ།།ཁྲོ་བ་ཆེན་པོ་དགྲ་ཆེ་བ།།མཆོད་པ་ཆེན་པོ་ཆགས་པ་ཆེ།།ཆགས་པ་ཐམས་ཅད་སེལ་བར་བྱེད།།འདོད་པ་ཆེན་པོ་བདེ་བ་ཆེ།།དགའ་བ་ཆེན་པོ་མགུ་བ་ཆེ།།གཟུགས་ཆེ་ལུས

ཀྱང་ཆེ་བ་སྟེ།།ཁ་དོག་ཆེ་ཞིང་ལུས་པོང་ཆེ།།མིང་ཡང་ཆེ་ཞིང་རྒྱ་ཆེ་བ།།དཀྱིལ་འཁོར་ཆེན་པོ་ཡངས་པ་ཡིན།།ཤེས་རབ་མཚོན་ཆེན་འཆང་བ་སྟེ།།ཉོན་མོངས་ལྕགས་ཀྱུ་ཆེ་བའི་མཆོག།གྲགས།།།
ཆེན་སྤྱན་གྲགས་ཆེན་པོ་སྟེ།།སྣང་བ་ཆེན་པོ་གསལ་བ་ཆེ།།མཁས་པ་སྒྱུ་འཕྲུལ་ཆེན་པོ་འཆང་།།སྒྱུ་འཕྲུལ་ཆེན་པོའི་དོན་སྒྲུབ་པ།།རྒྱུ་འཕྲུལ་ཆེན་པོ་དགའ་བས་དགའ།།སྒྱུ་འཕྲུལ་ཆེན་པོ་མིག་འཕྲུལ་ཅན།།སྦྱིན་བདག
ཆེན་པོ་གཙོ་བོ་སྟེ།།ཚུལ་ཁྲིམས་ཆེན་པོ་འཆང་བའི་མཆོག།བཟོད་ཆེན་འཆང་བ་བརྟན་པ་པོ།།བརྩོན་འགྲུས་ཆེན་པོ་བརྟུལ་བ་ཡིན།།བསམ་གཏན་ཆེན་པོ་ཏིང་འཛིན་གནས།།ཤེས་རབ་ཆེན་པོ་ལུས་འཆང་བ།།སྟོབས་པོ
ཆེ་ལ་ཐབས་ཆེ་བ།།སྨོན་ལམ་ཡེ་ཤེས་རྒྱ་མཚོ་སྟེ།།བྱམས་ཆེན་རང་བཞིན་དཔག་ཏུ་མེད།།སྙིང་རྗེ་ཆེན་པོ་བློ་ཡི་མཆོག།ཤེས་རབ་ཆེན་པོ་བློ་ཆེན་ལྡན།།མཁས་པ་ཆེན་པོ་ཐབས་ཆེ་བ།།རྫུ་འཕྲུལ་ཆེན་པོ་སྟོབས་དང་ལྡན།།
ཤུགས་ཆེན་མགྱོགས་པ་ཆེན་པོ་སྟེ།།རྫུ་འཕྲུལ་ཆེན་པོ་ཆེར་གྲགས་པ།།སྟོབས་ཆེན་ཕ་རོལ་གནོན་པ་པོ།།སྲིད་པའི་རི་བོ་ཆེན་པོ་འཇོམས།།མཁྲེགས་ཤིང་རྡོ་རྗེ་ཆེན་པོ་འཆང་།།དྲག་པོ་ཆེན་པོ་དྲག་ཤུལ་ཆེ།།འཇིགས་ཆེན
འཇིགས་པར་བྱེད་པ་པོ།།མགོན་པོ་རིག་མཆོག་ཆེན་པོ་སྟེ།།བླ་མ་གསང་སྔགས་ཆེ་བའི་མཆོག།ཐེག་པ་ཆེན་པོའི་ཚུལ་ལ་གནས།།ཐེག་པ་ཆེན་པོའི་ཚུལ་གྱི་མཆོག།རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོའི་ཚིགས་སུ་བཅད་པ་བཅུ

བཞིའོ།།སངས་རྒྱས་རྣམ་པར་སྣང་མཛད་ཆེ།།ཐུབ་པ་ཆེན་པོ་ཐུབ་ཆེན་ལྡན།།གསང་སྔགས་ཚུལ་ཆེན་ལས་བྱུང་བ།།གསང་སྔགས་ཚུལ་ཆེན་བདག་ཉིད་ཅན།།ཕ་རོལ་ཕྱིན་བཅུ་ཐོབ་པ་སྟེ།།ཕ་རོལ་ཕྱིན་པ་བཅུ་ལ་གནས།།ཕ་རོལ
ཕྱིན་བཅུ་དག་པ་སྟེ།།ཕ་རོལ་ཕྱིན་པ་བཅུ་ཡི་ཚུལ།།མགོན་པོ་ས་བཅུའི་དབང་ཕྱུག་སྟེ།།ས་བཅུ་ལ་ནི་གནས་པ་པོ།།ཤེས་བཅུ་རྣམ་དག་བདག་ཉིད་ཅན།།ཤེས་བཅུ་རྣམ་དག་འཆང་བ་པོ།།རྣམ་པ་བཅུ་པོ་དོན་བཅུའི་དོན།།ཐུབ་དབང
སྟོབས་བཅུ་ཁྱབ་པའི་བདག།ཀུན་གྱི་དོན་ནི་མ་ལུས་བྱེད།།རྣམ་བཅུ་དབང་ལྡན་ཆེ་བ་པོ།།ཐོག་མ་མེད་པ་སྤྲོས་མེད་བདག།དེ་བཞིན་ཉིད་བདག་དག་པའི་བདག།བདེན་པར་སྨྲ་ཞིང་ཚིག་མི་འགྱུར།།ཇི་སྐད་སྨྲས་པ་དེ་བཞིན་བྱེད།།
གཉིས་མེད་གཉིས་སུ་མེད་པར་སྟོན།།ཡང་དག་མཐའ་ལ་རྣམ་པར་གནས།།བདག་མེད་སེང་གེའི་སྒྲ་དང་ལྡན།།མུ་སྟེགས་རི་དྭགས་ངན་འཇིགས་བྱེད།།ཀུན་ཏུ་འགྲོ་བའི་དོན་ཡོད་སྟོབས།།དེ་བཞིན་གཤེགས་པའི་ཡིད་ལྟར
མགྱོགས།།རྒྱལ་བ་རྣམ་རྒྱལ་དགྲ་ལས་རྒྱལ།།འཁོར་ལོས་སྒྱུར་བ་སྟོབས་པོ་ཆེ།།ཚོགས་ཀྱི་སློབ་དཔོན་ཚོགས་ཀྱི་མཆོག།ཚོགས་རྗེ་ཚོགས་བདག་དབང་དང་ལྡན།།མཐུ་ཆེན་གཅེས་པར་འཛིན་པ་སྟེ།།ཚུལ་ཆེན་གཞན་གྱི་དྲི་ང
མི་འཇོག།ཚིག་རྗེ་ཚིག་བདག་སྨྲ་མཁས་པ།།ཚིག་ལ་དབང་བ་ཚིག་མཐའ་ཡས།།ཚིག་བདེན་བདེན་པར་སྨྲ་བ་སྟེ།།བདེན་པ་བཞི་ནི་སྟོན་པ་པོ།།ཕྱིར་མི་ལྡོག་པ་ཕྱིར་མི་འོང་།།འདྲེན་པ་རང་རྒྱལ་བསེ་རུ་ཚུལ།།ངེས་འབྱུང་སྣ་

།ཚོགས་ངེས་འབྱུང་བ།།འབྱུང་བ་ཆེན་པོ་རྒྱུ་གཅིག་པ།།དགེ་སློང་དགྲ་བཅོམ་ཟག་པ་ཟད།།འདོད་ཆགས་བྲལ་བ་དབང་པོ་ཐུལ།།བདེ་བ་རྙེད་པ་འཇིགས་མེད་ཐོབ།།བསིལ་བར་གྱུར་པ་རྙོག་པ་མེད།།
རིག་པ་དང་ནི་རྐང་པར་ལྡན།།བདེ་གཤེགས་འཇིག་རྟེན་རིག་པ་མཆོག།བདག་གིར་མི་འཛིན་ངར་མི་འཛིན།།བདེན་པ་གཉིས་ཀྱི་ཚུལ་ལ་གནས།།འཁོར་བའི་ཕ་རོལ་མཐར་སོན་པ།།བྱ་བ་བྱས་པ་སྐམ་སར་གནས།།ཤེས
པ་འབའ་ཞིག་ངེས་བསལ་བ།།ཤེས་རབ་མཚོན་ཆས་རྣམ་འཇོམས་པ།།དམ་ཆོས་ཆོས་རྒྱལ་གསལ་བར་ལྡན།།འཇིག་རྟེན་སྣང་བར་བྱེད་པའི་མཆོག།ཆོས་ཀྱི་དབང་ཕྱུག་ཆོས་ཀྱི་རྒྱལ།།ལེགས་པའི་ལམ་ནི་སྟོན་པ་པོ།།
དོན་གྲུབ་བསམ་པ་གྲུབ་པ་སྟེ།།ཀུན་ཏུ་རྟོག་པ་ཐམས་ཅད་སྤངས།།རྣམ་པར་མི་རྟོག་དབྱིངས་མི་ཟད།།ཆོས་དབྱིངས་དམ་པ་ཟད་མི་ཤེས།།བསོད་ནམས་ལྡན་པ་བསོད་ནམས་ཚོགས།།ཡེ་ཤེས་ཡེ་ཤེས་འབྱུང་གནས
ཆེནྡཡེ་ཤེས་ལྡན་པ་ཡོད་མེད་ཤེས།།ཚོགས་གཉིས་ཚོགས་ནི་བསགས་པ་པོ།།རྟག་པ་ཀུན་རྒྱལ་རྣལ་འབྱོར་ཅན།།བསམ་གཏན་བསམ་བྱ་བློ་ལྡན་བདག།སོ་སོ་རང་རིག་མི་གཡོ་བ།།མཆོག་གི་དང་པོ་སྐུ་གསུམ
འཆིང་།།སངས་རྒྱས་སྐུ་ལྔའི་བདག་ཉིད་ཅན།།ཁྱབ་བདག་ཡེ་ཤེས་ལྔ་ཡི་བདག།སངས་རྒྱས་ལྔ་བདག་ཅོད་པན་ཅན།།སྤྱན་སྔ་ཆགས་པ་མེད་པ་འཆང་།།སངས་རྒྱས་ཐམས་ཅད་སྐྱེད་པ་པོ།།སངས་རྒྱས་སྲས

པོ་དམ་པ་མཆོག།ཤེས་པས་སྲིད་འབྱུང་སྐྱེ་གནས་ཏེ།།ཆོས་ལས་འབྱུང་བ་སྲིད་པ་སེལ།།གཅིག་པུ་སྲེ་མཁྲེགས་རྡོ་རྗེའི་བདག།སྐྱེས་མ་ཐག་པ་འགྲོ་བའི་བདག།ནམ་མཁའ་ལས་བྱུང་ར་དབྱུང་བ།།ཤེས་རབ་ཡེ་ཤེས
མེ་པོ་ཆེ།།འོད་ཆེན་རྣམ་པར་སྣང་བར་བྱེད།།ཡེ་ཤེས་སྣང་བ་ལམ་མེ་བ།།འགྲོ་བའི་མར་མེ་ཡེ་ཤེས་སྒྲོན།།གཟི་བརྗིད་ཆེན་པོ་འོད་གསལ་བ།།སྔགས་མཆོག་སྔགས་བདག་རིག་པའི་བདག།གསང་སྔགས་རྒྱལ་པོ་དོན
ཆེན་བྱེད།།གཙུག་ཏོར་ཆེན་པོ་རྨད་བྱུང་གཙུག།ནམ་མཁའི་བདག་པོ་སྣ་ཚོགས་སྟོན།།སངས་རྒྱས་ཀུན་བདག་སྐུ་ཡི་མཆོག།འགྲོ་ཀུན་དགའ་བའི་མིག་དང་ལྡན།།སྣ་ཚོགས་གཟུགས་ཅན་སྐྱེད་པ་པོ།།མཆོད་འོས
རྗེད་འོས་དྲང་སྲོང་ཆེ།།རིགས་གསུམ་འཆང་བ་གསང་སྔགས་ལྡན།།དམ་ཚིག་ཆེན་པོ་གསང་སྔགས་འཛིན།།གཙོ་བོ་དཀོན་མཆོག་གསུམ་འཛིན་པ།།ཐེག་པ་མཆོག་གསུམ་སྟོན་པ་པོ།།དོན་ཡོད་ཞགས་པ་རྣམ་པར་རྒྱལ།།
འཛིན་པ་ཆེན་པོ་རྡོ་རྗེ་ཞགས།།རྡོ་རྗེ་ལྕགས་ཀྱུ་ཞགས་པ་ཆེ།།ཤིན་ཏུ་རྣམ་པར་དག་པ་ཆོས་དབྱིངས་ཡེ་ཤེས་ཀྱི་ཚོགས་བཅད་རྐང་པས་དམན་པ་ཉི་ཤུ་རྩ་ལྔའོ།།རྡོ་རྗེ་འཇིགས་བྱེད་འཇིགས་པར་བྱེད།།ཁྲོ་བོའི་རྒྱལ་པོ་གདོང་དྲུག་འཇིགས།།།
མིག་དྲུག་ལག་དྲུག་སྟོབས་དང་ལྡན།།ཀེང་རུས་མཆེ་བ་གཙིགས་པ་པོ།།ཧ་ལ་ཧ་ལ་གདོང་བརྒྱ་པ།།གཤིན་རྗེ་གཤེད་པོ་བགེགས་ཀྱི་རྒྱལ།།རྡོ་རྗེ་ཤུགས་ཅན་འཇིགས་བྱེད་པ།།རྡོ་རྗེ་གྲགས་པ་རྡོ་རྗེའི་སྙིང་།།སྒྱུ་འཕྲུལ

རྡོ་རྗེ་གསུས་པོ་ཆེ།།རྡོ་རྗེ་ལས་སྐྱེས་རྡོ་རྗེའི་བདག།རྡོ་རྗེའི་སྙིང་པོ་མཁའ་འདྲ་བ།།མི་གཡོ་རལ་བ་གཅིག་གིས་བསྒྱིངས།།གླང་ཆེན་ཀོ་རློན་གོས་སུ་གྱོན།།དྲག་ཆེན་ཧཱ་ཧཱ་ཞེས་སྒྲོགས་པ།།ཧཱི་ཧཱི
ཞེས་སྒྲོགས་འཇིགས་པར་བྱེད།།གང་མོ་ཆེན་མོ་གད་རྒྱངས་ཅན།།རྡོ་རྗེ་གད་མོ་ཆེར་སྒྲོགས་པ།།རྡོ་རྗེ་སེམས་དཔའ་སེམས་དཔའ་ཆེ།།རྡོ་རྗེ་རྒྱལ་པོ་བདེ་བ་ཆེ།།རྡོ་རྗེ་དྲག་པོ་དགའ་བ་ཆེ།།རྡོ་རྗེ་ཧཱུཾ་སྟེ་ཧཱུཾ་ཞེས་སྒྲོགས།།
མཚོན་དུ་རྡོ་རྗེའི་མདའ་ཐོགས་པ།།རྡོ་རྗེ་རལ་གྲིས་མ་ལུས་གཅོད།།རྡོ་རྗེ་ཀུན་འཆང་རྡོ་རྗེ་ཅན།།རྡོ་རྗེ་གཅིག་པུ་གཡུལ་སེལ་བ།།རྡོ་རྗེ་འབར་བ་མིག་མི་བཟད།།སྐྲ་ཡང་རྡོ་རྗེ་འབར་བ་སྟེ།།རྡོ་རྗེ་འབེབས་པ་འབེབས་པ་ཆེ།།མིག།
བརྒྱ་པ་སྟེ་རྡོ་རྗེའི་མིག།ལུས་ནི་རྡོ་རྗེའི་བ་སྤུ་ཅན།།རྡོ་རྗེའི་སྐུ་ནི་གཅིག་པུའི་ལུས།།སེན་མོ་སྐྱེས་པ་རྡོ་རྗེའི་རྩེ།།རྡོ་རྗེ་སྙིང་པོ་པགས་པ་མཁྲེགས།།རྡོ་རྗེའི་ཕྲེང་ཐོགས་དཔལ་དང་ལྡན།།རྡོ་རྗེའི་རྒྱན་གྱིས་བརྒྱན་པ་སྟེ།།གད་རྒྱངས་ཧཱ
ཧཱ་ངེས་པར་སྒྲོགས།།ཡི་གེ་དྲུག་པ་རྡོ་རྗེའི་སྒྲ།།འཇམ་དབྱངས་ཆེན་པོ་སྒྲ་ཆེ་བ།།འཇིག་རྟེན་གསུམ་ན་སྒྲ་གཅིག་པ།།ནམ་མཁའི་མཐའ